Andrei Gretško
Andrei Antonovitš Gretško (vene keeles Андрей Антонович Гречко; 17. oktoober 1903 – 26. aprill 1976) oli NSV Liidu sõjaväelane, auastmelt Nõukogude Liidu marssal. Aastatel 1967–1976 oli ta NSV Liidu kaitseminister. Andrei Gretško oli kommunistliku partei liige alates 1928. aastast, NLKP Keskkomitee liige 1961. aastast, NLKP KK Poliitbüroo liige 1973. aastast ning NSV Liidu Ülemnõukogu saadik 2.–9. koosseisu ajal.